Diari Oficial de la Generalitat Valenciana


Sumari del DOGV 6956, del 01-02-2013 (2013/903)

RESOLUCIÓ de 29 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Nuestra Señora Virgen de Belén.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/903


Data del document
:   29-11-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 29 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Nuestra Señora Virgen de Belén. [2013/903]  
Vist l'expedient de baixa registral de la Fundación de la Comunidad Valenciana Nuestra Señora Virgen de Belén, resulten els següents,   
  
Fets  
Primer. La Fundación de la Comunidad Valenciana Nuestra Señora Virgen de Belén té el seu origen en el testament atorgat per la fundadora, Irene Rubio López, protocol·litzat en escriptura pública el 9 de març de 1942, i classificada com de caràcter benèfic -beneficència particular- i així incorporada al Registre de Fundacions de la Comunitat Valenciana, amb el número 70-A.  
Segon. Per mitjà d'un escrit del seu Patronat, la Fundació va sol·licitar al Protectorat de Fundacions de la Generalitat, la ratificació dels acords d'extinció i liquidació de la Fundació, adoptats en la reunió del Patronat de data 1 de juliol de 2010, elevats a públic per mitjà d'escriptura del notari d'Orihuela Ángel de Grau Sanz, de 19 de gener de 2011, amb número de protocol 80, esmenada per una altra del mateix notari amb el número 1572, de 22 de setembre de 2011. El Patronat de la Fundació va acordar així mateix, en l'esmentada reunió, aprovar, com a destinatària dels béns resultants de la liquidació, la parròquia Nuestra Señora de Belén.  
Tercer. Per la Resolució de 19 de maig de 2011, del conseller de Solidaritat i Ciutadania es van ratificar els següents acords del Patronat de la Fundación de la Comunidad Valenciana Nuestra Señora Virgen de Belén: a) l'extinció, a causa de la impossibilitat de la realització del fi fundacional; b) el balanç de liquidació; i c) la destinació a donar als béns romanents de la liquidació, consistents en un immoble siti a Bigastro (Alacant), abans carrer José Antonio, número 23, actualment carrer Major número 31, -inscrita en el Registre de la Propietat d'Orihuela número 2, al tom 134, llibre 6, foli 59, finca 593- resultant ser la beneficiària la parròquia Nuestra Señora de Belén, de Bigastro, segons s'arreplega en l'antecedent de fet quint de la mateixa resolució.  
  
Quart. Per mitjà d'un escrit, de 26 d'agost de 2011, l'esmentada Fundació va sol·licitar la seua baixa registral en el Registre de Fundacions de la Comunitat Valenciana, i declara haver efectuat la liquidació, adjunta còpia simple de l'escriptura 1572, ja mencionada, per la qual queda elevada a públic la transmissió de la titularitat, per cessió, del mencionat immoble a favor de la parròquia Nuestra Señora de Belén, de Bigastro.   
  
Fonaments de dret  
Primer. L'article 9 del Decret 5/2011, de 21 de maig, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 27 de maig, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que a la mencionada Conselleria li correspon exercir, entre altres, les competències en matèria de fundacions.  
Segon. L'article 47 del Decret 68/2011, de 27 de maig, del Consell, pel qual s'aprova el reglament de Fundacions de la Comunitat Valenciana, atribuïx, al titular de la Secretaria Autonòmica competent en matèria de fundacions, la inscripció en el Registre de Fundacions de la Comunitat Valenciana de determinats actes; resultant que la Secretaria Autonòmica de Justícia té atribuïda la matèria de fundacions per l'article 21 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 6552, 27.06.2011).  
  
Tercer. S'ha observat el que disposen els articles 31.c i 32.2 de la Llei 50/2002, de 26 de desembre, de Fundacions, segons els quals:   
«Article 31. Causes d'extinció  
La fundació s'extingirà: [...] c) Quan siga impossible la realització del fi fundacional [...].  
Article 32. Formes d'extinció.  
2. En els supòsits previstos en els paràgrafs [...], c) [...] de l'article anterior, l'extinció de la fundació requerirà acord del Patronat ratificat pel Protectorat».  
Quart. Extingida la Fundació per impossibilitat de compliment dels fins fundacionals i conclòs el seu procediment de liquidació, d'acord amb la resolució esmentada en el fet tercer de la present resolució, i acreditada l'entrega de l'immoble a l'entitat parròquia Nuestra Señora de Belén, resulta procedent donar de baixa en el Registre de Fundacions de la Comunitat Valenciana la Fundación de la Comunidad Valenciana Nuestra Señora de Belén, en aplicació de l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
  
Vistos els preceptes legals esmentats i la resta de generals de pertinent aplicació, resolc:  
  
Declarar i inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Nuestra Señora de Belén.  
  
Notifiqueu la present resolució, que no posa fi a la via administrativa, i contra la qual pot interposar-se recurs d'alçada en el termini d'un mes, a comptar des l'endemà a la notificació, davant del conseller de Justícia i Benestar Social; tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
  
  
València, 29 de novembre de 2012.- El secretari autonòmic de Justícia: Antonio Gastaldi Mateo.